Røabanen

Røabanen, også kalt Østeråsbanen etter sin endestasjon, Budstikka om Østeråsbanen er en del av T-banenettet i Oslo. Den går mellom Østerås i Bærum og Majorstuen stasjon i Oslo, og blir trafikkert av T-banens Linje 2, som har sitt østlige endepunkt ved Ellingsrudåsen i bydel Alna.

Historikk
Begynnelsen til Røabanen var åpningen av Smestadbanen 17. november 1912. For­lengelsen frem til Røa ble åpnet 24. januar 1935, til Grini 22. desember 1948, til Lijordet 3. desember 1951, og til Østerås 16. november 1972. 

Fra 1982 og frem til 1995 var Røabanen trafikkert av linje 16. Den var opprinnelig bygget for luftledningsdrift, men fikk i 1995 «metrostandard». Dette innebærer at den har strømskinne, lange plattformer og ingen planoverganger. I forbindelse med dette ble også en del stasjoner nedlagt. Pr. 2015 hadde banen to avganger pr. kvarter og retning en stor del av driftsdøgnet på hverdager. Om kvelden, først på morgenen og i helger, sommerferien m.m. kjørtes én avgang pr. kvarter og retning. 

En rekke ganger har banen vært foreslått forlenget. I Bærum kommunes arealdelplan er banen foreslått forlenget til Hosle og videre til Gjønnes-Bekkestua.

 Referanser 

 Eksterne lenker 
 Oslo kommune, Byarkivet.


Kategori:T-banestrekninger i Oslo
Kategori:Kollektivtransport i Akershus
Kategori:Jernbanestrekninger i Akershus
Kategori:Jernbanestrekninger åpnet i 1912
Kategori:Jernbanestrekninger åpnet i 1935
Kategori:Jernbanestrekninger åpnet i 1951
Kategori:Jernbanestrekninger åpnet i 1972
Kategori:1912 i Norge
Kategori:Jernbanebyggverk i Bærum